Document ID: 31997D0139

KOMISSION PÄÄTÖS,
tehty 3 päivänä helmikuuta 1997,
tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti tehdyn päätöksen 94/360/EY muuttamisesta (ETA:n kannalta merkityksellinen teksti) (97/139/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 8 artiklan 3 kohdan,
sekä katsoo, että
tiettyjen kolmansista maista tuotavien tuote-erien fyysisten tarkastusten harventamisesta direktiivin 90/675/ETY mukaisesti tehdyn komission 20 päivänä toukokuuta 1994 tekemän päätöksen 94/360/EY (3), sellaisena kuin se on viimeksi muutettuna päätöksellä 96/104/EY (4), liite II olisi saatettava ajan tasalle tiettyjen kolmansien maiden kanssa neuvoteltujen eläinlääkintää koskevien sopimusten ja ETA-sopimuksen mukaisesti käytyjen keskustelujen perusteella, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 94/360/EY liitteeseen II luetelmakohdat seuraavasti:
"- Uuden-Seelannin osalta tarkastustiheydet määrätään kirjeenvaihtona tehdyssä sopimuksessa Euroopan yhteisön ja Uuden-Seelannin välisen elävien eläinten ja eläintuotteiden kauppaan sovellettavia eläinten terveyttä koskevia toimenpiteitä koskevan sopimuksen väliaikaisesta soveltamisesta 17 päivänä joulukuuta 1996 tehdyssä neuvoston päätöksessä 97/131/EY (1),
- Norjan osalta jäsenvaltioille annetaan lupa suorittaa tarkastuksia harvemmin kuin liitteessä I määrätään,
- Islannin osalta jäsenvaltioille annetaan lupa suorittaa tarkastuksia harvemmin kuin liitteessä I määrätään niiden tuotteiden osalta, jotka on mainittu liitteessä I olevan I luokan 2 kohdassa ja II luokan 6 kohdassa.
(1) EYVL N:o L 57, 26.2.1997, s. 1."
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä helmikuuta 1997.

Labels: 17
5
0
3
6